Kokoomuksen puoluesihteeri Taru Tujunen vilkutteli parvekkeelta, kun hallituksen jättävä Paavo Arhinmäki laskeutui Säätytalon portaita dramaattisen illan jälkeen. Kuva: Petteri Paalasmaa/Uusi Suomi

Kahden ministerin hallitustaival päättyi tiistai-iltaiseen illalliseen Helsingin Säätytalossa.

Valtioneuvoston viestintäjohtaja Kari Mokko julkaisi oheisen kuvan Twitter-tilillään sen jälkeen, kun Vasemmistoliitto oli ilmoittanut jättävänsä hallituksen.

– ”Viimeinen ministeri-illallinen”. Vasemmistoliitto ei jatka hallituksessa, kuului Mokon kirjoittama saateteksti.

Vasemmistoliiton puheenjohtaja Paavo Arhinmäki ilmoitti illalla, että puolue ei voi hyväksyä esitettyä kehysratkaisua ja jättää hallituksen. Kulttuuri- ja urheiluministeri Arhinmäen lisäksi liikenneministeri Merja Kyllönen joutuu näin ollen jättämään hallituksen.